[{"text_idx": "#000000", "text": "Ruth Terry pereliikmed nimetasid naist ilusaks ja hoolivaks inimeseks. Algselt kardeti, et ta liitus mo\u0303ne ususektiga. Tegelikkus oli aga ma\u0308rksa hullem."}, {"text_idx": "#000001", "text": "1974. aasta su\u0308dasuvel leiti Massachusettsi osariigist Provincetowni luidetea\u0308a\u0308rsest metsatukast tundmatu naise moonutatud surnukeha. Vaatamata o\u0303o\u0303vastavatele vigastustele ja puuduvatele kehaosadele oli ta asetatud na\u0308iliselt pa\u0308evitavasse poosi. Luitedaamiks nimetatud ohvri mu\u0308steerium suudeti lahendada alles pea 50 aastat hiljem. Selgus, et ohver oli tapetud mesina\u0308dalatel ning mo\u0303rvarit poleks olnud vaja kuigi kaugelt otsida..."}, {"text_idx": "#000002", "text": "1970. aastate Provincetown oli tuntud eelko\u0303ige populaarsete randade ja puhkemajade poolest. Samuti oli tegemist USA idaranniku u\u0308he tuntuma peokuurortiga, mis oli juba toona eriti populaarne geikogukonna seas. Ent va\u0308lisele kirevusele vaatamata ma\u0308ngis Provincetowni elus olulist osa ka kriminaalne allilm. Paljud baarid ja o\u0308o\u0308klubid tegutsesid mafioosode ka\u0308pa all. Kui 1974. aasta suvel leiti Race Pointi ranna la\u0308histelt tundmatu naise vo\u0303ikalt moonutatud surnukeha, arvasid paljud, et tegemist vo\u0303is olla allilmategelaste ka\u0308teto\u0308o\u0308ga. Pea viis ku\u0308mnendit hiljem selgus, et nad eksisid."}]